Mesta sjávardýpi er rúmir 3.000 m og meðalhiti sjávar við botn er frá -0,9°C djúpt norður af landinu og yfir 10°C á grunnslóð suður og vestur af landinu . Þar af voru 150 stöðvar þær sömu og Hafrannsóknastofnun notar við árlegar stofnmælingar ( rallstöðvar ) en rúmlega 400 stöðvum var dreift tilviljanakennt á deilisvæðin 17 . Auk þess var ráðgert að í leiðöngrum yrðu 50 áhugaverðar stöðvar handvaldar eftir aðstæðum . Alls voru farnir 19 leiðangrar á þremur rannsóknaskipum árin 1991 til 2004 : tíu leiðangrar á Bjarna Sæmundssyni frá Hafrannsóknastofnun , átta leiðangrar á Håkon Mosby frá Háskólanum í Bergan og einn leiðangur á Magnus Heinason frá Havstovuni í Færeyjum . Botndýr á Íslandsmiðum ( BioIce ) - nánar Dreifing sýnatökustöðva innan efnahagslögsögunnar ( 758.000 km 2 ) og hlutdeild hvers þeirra þriggja skipa sem notuð voru við að taka sýnin Notaðir voru fjórar gerðir af sýnatökum . Þríhyrnu var beitt á hörðum botni , en hún skefur dýr ofan af klöppum og stórgrýti . Á mýkri botni var þrenns konar sýnatökum beitt : Sneli-sleði skefur upp efsta botnlagið ásamt dýrum eru grafin ofan í botninn ; RP-sleði ( Rothlisberg-Pearcy ) veiðir einkum smærri dýr sem eru á sveimi fast við og ofan á sjávarbotninum ; Aggasiz trollið veiðir stærstu botnlægu dýrin , sem hending ræður hvort þau slæðast í aðra sýnataka . Stöðvarnar dreifast á 20 - 3000 m dýptarbil og á hverri stöð var mældur sjávarhiti og selta við botn . Þar unnu sérþjálfaðir starfsmenn þessa mikilvægu grunnvinnu samkvæmt stöðluðu verklagi . Hlutfallsleg ( % ) fjöldadreifing 4.730.000 dýraeintaka á 52 flokkunarheildir , raðað eftir algengi . Innfelda súluritið sýnir sömu gögn þar sem dýrahópar eru flokkaðir í fjóra hópa eftir algengi og dregur fram „ mergð fágætanna “ ( e. the abundance of rarity ) Flokkunarfræðilegar rannsóknir – nánari tegundagreining Flokkunarfræðilegar rannsóknir á dýrahópum og nánari tegundagreiningar fara fram í samstarfi við sérfæðinga heima og erlendis og stendur sú vinna enn yfir . Um 45 íslenskir og erlendir námsmenn hafa tekið virkan þátt í verkefninu ; sjö hafa lokið doktorsprófi , aðrir sjö luku meistaraprófi og átta BS-ritgerðir byggjast á efnivið úr verkefninu . Þátttaka burstaormafræðinga í botndýraverkefninu varð til þess að sjöunda alþjóðlega ráðstefna burstaormafræðinga ( The Seventh International Polychaete Conference ) var haldin í Reykjavík árið 2001 og sóttu um 160 manns ráðstefnuna . Niðurstöður tegundagreininga eru vistaðar í gagnagrunni verkefnisins sem er rekinn sameiginlega af Hafrannsóknastofnun og Náttúrufræðistofnun Íslands . Gagnagrunnurinn og vísindasafnið verða undirstaða frekari rannsókna og fræðslu fyrir skóla og almenning um ókomin ár .